Artemisa

Artemisa yera la diosa griega de la caza, de la Lluna y de la natura xabaz, amás yera una de les tres vírxenes olímpiques -xunto a Atenea y Hestia-. Fía de Zeus y de Letu yera la ximielga d'Apolu. Con esti formaba'l duetu del día y la nueche, Apolu yera'l Sol y ella la Lluna.

Anque yera virxe -como la Natura- tamién auspiciaba los partos, yá qu'ella aidó a la so ma na nacencia del so ximielgu. Apolu-Artemisa sostitoyeron col tiempu, y sobre too na Grecia asiática onde yera munchu más adorada, a Heliu-Hécate respeutivamente. 

Foi precisamente n'Anatolia onde Artemisa algamó'l so mayor preste, principalmente n'Éfesu onde se construyó nel so honor una de les Siete Maraviyes de l'Antigüedá, el templu d'Artemisa.

Cola ocupación y conquista de Grecia por Roma la diosa va pasar a la relixosidá romana encarnando los mesmos atributos (amestaos colos de la diosa etrusca Artume) sol nome de Diana.

 Referencies 

 Enllaces esternos 

Categoría:Dioses olímpicos